Ma käisin igas vahes kuni aiatarveteni välja ja olin kohutavas elevuses, sest kõik tundus niiii tore. Aiatarvete osakonnast tahtsin helistada  ühistuesimehele ja uurida, kas mul poleks võimalik meie katusel kasvatada midagi? Lõpuks jõudsin mutrivõtmeteni. Ainuke mõõdupuu, mis mul segisti mutri kohta oli nimetissõrme ja pöidlavahel tehtud ring (sest ei oleks ju võinud mõõta seda mõõdulindiga või midagi). Vaikselt, nii et keegi ei näeks, ringitasin sõrmi ja keerutasin tellitavaid mutrivõtmeid laiemaks ja väiksemaks. Võtsin igaks juhuks kaks erinevas suuruses.